ใบตองแห้ง: ใครจะเลือกพรรคนกหวีด
เปิดตัวแล้วด้วยคำใหญ่ ยาวอีกต่างหาก พรรคมวลมหาประชาชนเพื่อการปฏิรูปประเทศไทยให้เป็นประชาธิปไตยที่สมบูรณ์โดยมีพระมหากษัตริย์ทรงเป็นประมุขกกต.สมชัยบอกชื่อยาวไปเสียเปรียบ แต่ไม่เป็นไร ใช้ชื่อย่อได้ พรรค กปปส. โลโก้นกหวีด เรียงหน้าคาบปี๊ดๆ มีลุงกำนันอยู่ข้างหลังแต่แปลกจัง อุตส่าห์ตั้งชื่อ มวลมหาประชาชน มีน้องเทือกโผล่คนเดียว บรรดายอดขุนพล ถาวร เสนเนียม ชุมพล จุลใส สาทิตย์ วงศ์หนองเตย วิทยา แก้วภราดัย อิสสระ สมชัย หรือแม้แต่เอกนัฏ พร้อมพันธุ์ มีข่าวว่าจะเป่าปี๊ดๆ อยู่ใน ปชป.ต่อไปอย่าเข้าใจผิด ไม่ได้ทอดทิ้งกัน แต่ขืนมากับลุงกำนัน ลงสู้นายหัวชวนในด้ามขวาน ก็ฆ่าตัวตาย หรือในพื้นที่อื่นถ้าฐานเสียงแตก ระบอบทักษิณก็หยิบชิ้นปลามัน อยู่พรรคไหนไม่ต่างกัน บอยคอตเลือกตั้ง ขัดขวางเลือกตั้ง แยกกันเดิน รวมกันตี รัฐประหารทุกทีตั้งแต่ปี 2490ธานี เทือกสุบรรณ ออกตัวว่าไม่ถึงขั้นเทหน้าตักให้ลุงตู่ ต้องดูมติพรรคอีกครั้ง อ้าว ไหงพูดอย่างนั้น แล้วลุงตู่จะเอาส.ส.ที่ไหน ถ้าจะกลับมาเป็นนายกฯ คนนอก เพราะถ้าออกตัวด้วยฟอร์มนี้ เห็นที มวลมหาประชาชน จะเป็นได้แค่พรรคต่ำสิบชะตากรรมคงไม่ต่างกับพรรคการเมืองใหม่ ที่ก่อตั้งหลังปิดสนามบิน จะหาเสียงอย่างไร อวดความภาคภูมิใจไล่ระบอบทักษิณ? ขัดขวางเลือกตั้ง บ้านเมืองหวิดพังภินท์ จนได้ลุงตู่เป็นฮีโร่มัยซินมารักษาความสงบ ครบ 4 ปีแล้วเราจะปฏิรูปหลังเลือกตั้งกันต่อไป? บ่องตง ต่อให้สาวกนกหวีดยังอาย กลับไปเลือก ปชป.หันไปเลือกพรรคใหม่แบบชูอนาคตไทยแลนด์ 4.0 สานต่อไทยนิยม 12 ประการ เพื่อความสงบของบ้านเมืองดีกว่าไหมม็อบการเมืองที่ปลุกอุดมการณ์อนุรักษนิยมสลิ่มสุดโต่ง จนเกิดการโค่นล้มรัฐบาลเลือกตั้ง นี่มันเป็นกระดาษชำระที่ต้องใช้แล้วทิ้ง เอามาสานต่อในระบอบรัฐสภาไม่ได้สู้ม็อบ ควายแดง ยังไม่ได้เลยนะ เสื้อแดงยังยืดอกได้ว่ามาเรียกร้องให้ยุบสภา เลือกตั้งใหม่ ตายเพื่อประชาธิปไตย เล่าสู่กันฟังอย่างภาคภูมิใจชั่วลูกชั่วหลานพรรคทหาร ติ๊กไว้เป็นตุ๊กตา ยังไม่เห็นตัวตน แต่ถ้าจะตั้งพรรคหนุนนายกฯ คนนอก (คนที่คุณก็รู้ว่าใคร) คิดฉลาดๆ ก็ควรเป็นพรรคใหม่ คนใหม่ ทีมงานรัฐบาล ข้าราชการ ทหาร ตำรวจ ภาคธุรกิจ กลไกประชารัฐ ขายภาพอนาคต สานต่อความมั่นคง ไทยนิยม 4.0ไม่เห็นต้องพึ่งลุงกำนัน พึ่งภาพเก่า พึ่งแผลเก่า ส่วนในพื้นที่จะเอานักการเมืองเก่า ข้าราชการแก่ ก็มีถมไป กวาดนักการเมืองท้องถิ่นก็ยังได้ใครตั้งพรรคการเมือง อันดับแรกจะถูกถาม หนุนนายกฯ คนนอกไหม จะตอบว่า ไม่ ด้วยน้ำเสียงเด็ดขาด หรือ เราพร้อมทำเพื่อชาติบ้านเมือง (เห็นลิ้นไก่เลย ไอ้สาด)ภายใต้ระบบบัตรใบเดียว จะบีบให้ประชาชนต้องตัดสินใจแบบเด็ดเดี่ยว แสดงพลังเป็นหนึ่งเดียว เช่นปฏิเสธรัฐประหารก็เทให้เพื่อไทย (แม้แต่พรรคทางเลือกก็จะลำบาก) รักก็เทให้พรรคทหาร ก้ำกึ่งโลกสวยก็ไปทางแมลงสาบ
เปิดตัวแล้วด้วยคำใหญ่ ยาวอีกต่างหาก พรรคมวลมหาประชาชนเพื่อการปฏิรูปประเทศไทยให้เป็นประชาธิปไตยที่สมบูรณ์โดยมีพระมหากษัตริย์ทรงเป็นประมุข กกต.สมชัยบอกชื่อยาวไปเสียเปรียบ แต่ไม่เป็นไร ใช้ชื่อย่อได้
กปปส.,พรรคมวลมหาประชาชนเ,สุเทพ เทือกสุบรรณ,ใบตองแห้ง